Id-Direttiva tal-Kummissjoni 94/1/KE
tas-6 ta’ Jannar 1994
li tadotta ċerti teknikalitajiet tad-Direttiva tal-Kunsill 75/324/KEE dwar l-approssimazzjoni tal-liġijiet ta’ l-Istati Membri dwar l-aerosol dispensers
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 75/324/KEE tal-20 ta’ Mejju 1975 dwar l-approssimazzjoni tal-liġijiet tal-Istati Membri dwar l-aerosol dispensers [1], kif l-aħħar emendati permezz ta’ l-Att ta’ Adeżjoni ta’ Spanja u l-Portugall, u b’mod partikolari l-Artikolu 10 (3) tiegħu,
Billi l-klawsola ta’ sigurtà li tinsab fl-Artikolu 10 tad-Diretttiva 75/324/KEE ġiet applikata minn Stat Membru wieħed;
Billi l-miżuri ta’ sigurtà adottati huma ġustifikati in vista tar-riskji assoċjati mal-użu miżjud f’aerosol dispensers ta’ propellants li jistgħu jaqbdu f’malajr ħafna bħala sostituti għal chlorofluorocarbons (CFCs);
Billi ċerti sustanzi u/jew preparazzjonijiet li jinsabu f’ċerti aerosol dispensers jistgħu jaqbdu malajr;
Billi d-dispożizzjonijiet preżentement fis-seħħ mhumiex biżżejjed biex jipprevjenu ċerti aerosol dispensers milli jikkostitwixxu riskju għas-sigurtà; billi dawn id-dispożizzjonijiet għandhom għalhekk ikunu adattati;
Billi ċerti aerosol dispensers, filwaqt li għandhom sustanzi li jaqbdu u/jew preparamenti, ma jippreżentawx riskju ta’ ħruq, billi deroga minn ċerti ħtiġijiet ta’ tikkettjar għandha għalhekk tingħata;
Billi d-dispożizzjonijiet li jinsabu f’din id-Direttiva huma skond l-opinjoni tal-kumitat dwar l-adozzjoni ta’ progress tekniku,
ADOTTAT DIN ID-DIRETTIVA:
Artikolu 1
Direttiva 75/324/KEE hija b’dan emendata kif ġej:
1. L-Artikolu 8(1)(d) jinbidel b’dan li ġej:
"(d) id-dettalji msemmija fil-punti 2.2 u 2.3 tal-Anness;"
2. Dan l-Artikolu li ġej jiddaħħal wara l-Artikolu 9:
"Artikolu 9a
Meta l-persuna responsabbli għat-tqegħid fis-suq ta’ aerosol dispensers ikollha fil-pussess tagħha riżultati ta’ test jew xi data oħra li turi li għalkemm dawk l-aerosol dispensers għandhom kontenut li jaqbad dawn ma jippreżentawx xi riskju li jaqbdu taħt kundizzjonijiet ta’ użu normali jew li jistgħu jkunu mbassra b’mod raġonevoli, din tista’ fir-responsabbiltà personali tagħha tiddeċiedi li ma tapplikax id-dispożizzjonijiet tal-punti 2.2 (b) u 2.3 (b) tal-Anness.
Din għandha tagħmel kopja ta’ dawk id-dokumenti disponibbli lill-Istati Membri.
F’dak il-każ il-kwantità ta’ materjal li jaqbad li jinsab fl-aerosol dispenser għandha tkun iddikjarata b’mod ċar fuq it-tikketta, fil-forma tal-kliem li ġejjin b’mod leġibbli u li ma jitħassarx: "X % tal-massa tal-kontenut jista jaqbad"."
3. L-Anness hu emendat kif muri fl-Anness ta’ hawnhekk.
Artikolu 2
1. L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sal-1 ta’ Ottubru 1994. Dawn għandhom minnufih jinfurmaw lill-Kummissjoni b’dan.
Meta Stati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati minn referenza bħal din fiż-żmien tal-pubblikazzjoni uffiċjali tagħhom. Il-proċedura għal dik ir-referenza għandha tiġi adottata mill-Istati Membri.
Dawn għandhom japplikaw id-dispożizzjonijiet mill-1 ta’ April 1995.
2. Stati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li huma jadottaw fil-qasam kopert b’din id-Direttiva.
Artikolu 3
Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Magħmula fi Brussel, fis-6 ta’ Jannar 1994.